Zvezdara teatar

Zvezdara teatar je beogradsko pozorište osnovano 1984. godine. Do jeseni 2009, kada je pozorište proslavilo dvadeset i pet godina rada, u Zvezdara teatru je održano 65 premijera.. Zvezdara teatar je osnovan sa specifičnim ciljem da promoviše komade savremenih jugoslovenskih pisaca, a da u organizacionom pogledu okuplja reditelje, glumce i drugo osoblje po projektu, dakle bez angažovanja stalnog ansambla. Prostorije pozorišta useljene su u prostorije Doma kulture „Vuk Karadžić“ na čijoj je sceni 8. oktobra 1984. godine izvedena prva predstava, komad Aleksandra Popovića „Mrešćenje šarana“ u režiji Dejana Mijača. Prostorije se i danas nalaze u zdanju iz 1955. koje je, od kada je u nekadašnju bioskopsku salu premeštena pozorišna scena, nekoliko puta adaptirana. Velika scena Zvezdara teatra, renovirana poslednji put 2001, može da primi 700 posetilaca. Planirano je da od marta 2010. Velika scena ponese ime glumca Danila Bate Stojkovića koji je u Zvezdara teatru odigrao najviše predstava, ukupno 1 102 Iako se od 2001. u ovom pozorištu izvode i komadi stranih autora, zaštitni znak Zvezdara teatra su komadi dramskog pisca Dušana Kovačevića, koji je ujedno i direktor teatra od 1998. godine. Pored drama Dušana Kovačevića, najčešće su izvođena dela Aleksandra Popovića i Siniše Kovačevića. Napomene Vanjske veze Zvanična prezentacija Arhivirano 2010-03-04 na Wayback Machine-u Svečano obeležen jubilej Zvezdara teatra (Blic) Zvezdara teatar prvih 25 godina (B92) Arhivirano 2009-10-09 na Wayback Machine-u Zvezdara teatar na PORT.rs